CELEX: 62017CA0638
Language: sk
Date: 2019-04-11 00:00:00
Title: Vec C-638/17: Rozsudok Súdneho dvora (piata komora) z 11. apríla 2019 (návrh na začatie prejudiciálneho konania, ktorý podal Lietuvos vyriausiasis administracinis teismas — Litva) — konanie začaté na návrh Valstybinė mokesčių inspekcija prie Lietuvos Respublikos finansų ministerijos (Návrh na začatie prejudiciálneho konania — Štruktúra a sadzby spotrebnej dane z tabakových výrobkov — Smernica 2011/64/EÚ — Článok 4 ods. 1 písm. a) — Pojem „cigary alebo cigarky“ — Tabakové povrazce s krycím listom z prírodného tabaku čiastočne pokryté ďalšou vrstvou z papiera)

17.6.2019   
            
            
               SK
            
            
               Úradný vestník Európskej únie
            
            
               C 206/8
            
         
      Rozsudok Súdneho dvora (piata komora) z 11. apríla 2019 (návrh na začatie prejudiciálneho konania, ktorý podal Lietuvos vyriausiasis administracinis teismas — Litva) — konanie začaté na návrh Valstybinė mokesčių inspekcija prie Lietuvos Respublikos finansų ministerijos
      (Vec C-638/17) (1)
      
      (Návrh na začatie prejudiciálneho konania - Štruktúra a sadzby spotrebnej dane z tabakových výrobkov - Smernica 2011/64/EÚ - Článok 4 ods. 1 písm. a) - Pojem „cigary alebo cigarky“ - Tabakové povrazce s krycím listom z prírodného tabaku čiastočne pokryté ďalšou vrstvou z papiera)
      (2019/C 206/09)
      Jazyk konania: litovčina
      
         Vnútroštátny súd, ktorý podal návrh na začatie prejudiciálneho konania
      
      Lietuvos vyriausiasis administracinis teismas
      
         Účastníci konania pred vnútroštátnym súdom
      
      Valstybinė mokesčių inspekcija prie Lietuvos Respublikos finansų ministerijos
      za účasti: „Skonis ir kvapas“ UAB
      
         Výrok rozsudku
      
      Článok 4 ods. 1 písm. a) smernice Rady 2011/64/EÚ z 21. júna 2011 o štruktúre a sadzbách spotrebnej dane z tabakových výrobkov sa má vykladať v tom zmysle, že tabakové výrobky, o ktoré ide vo veci samej, z ktorých časť krycieho listu z prírodného tabaku je pokrytá ďalšou vrstvou z papiera na úrovni filtra, ktorá môže viesť k vizuálnej podobnosti týchto výrobkov s cigaretami, patria do kategórie cigár alebo cigariek v zmysle tohto ustanovenia.
      
         (1)  Ú. v. EÚ C 52, 12.2.2018.